गुवाहाटी नोगोरमानि सिङाव थानाय फानबाजारनि प्राग कन्टिनेनटेल हटेलआव दिनै आसामनि गुबुन गुबुन हारि माहारिनि गासै 30 था फरायसा आफादफोरा जथायै आथिखालाव नुजानाय गुबुन गुबुन जेंनानि सायाव सावरायमेल लानाय जादों । सावरायमेलाव गाहाइयै आथिखालाव कर’ना महामारिजों गाग्लोबजानायनि जाउनाव फरायसाफोरनि सोलोंथाइ लानायाव नुजानाय जेंना, मेट्रिक आरो हाइआर सेकेण्डारि आन्जादनि फिथाइ मोनखांनायनि उनाव फरायसालिमाफोराव मुं थिसननयाव गोबां जेंनाजों मोगा-मोगि जानांनाय, गोदान सोलोंथाइ बिखान्थि बायदि आयदानि सायाव गुवारै सावरायलायनाय जायो । बेजों लोगोसेनो आसाम राज्योजों साखाथिनि गुबुन गुबुन राज्योनि गेजेराव हानि सिमाखौ लानानै दाङा बाजि जानाय थासारिनि सायावबो गोथौयै सावरायनाय जायो । दिनैनि जथायै खुंनाय सावरायमेलाव दुलाराय बर’ फरायसा आफादनिफ्राय आफादगिरि दिपेन बर’आ बाहागो लायो आरो गुबुन गुबुन फरायसा आफादनि बिबानगिरि बिथांमोनाबो बाहागो लानायखौ नुनो मोनो ।